Arturo Pratin asema

Kapteeni Arturo Pratin asema on Chilen omistama tutkimusasema Etelämantereella Greenwich-saarilla, Etelä-Shetlannin saaristossa. Asema avattiin 6. helmikuuta 1947, joten se on vanhin Chilen asema Antarktiksella. Asemalla on tehty muun muassa meteorologista tutkimustyötä kesäisin, mutta ennen vuotta 2004 se toimi vielä ympärivuotisesti. Asemalla on majoitustilat kahdeksalle työntekijälle. Aseman koordinaatit ovat 62°28′S 59°39′W.

 Lähteet 

Luokka:Etelämantereen tutkimusasemat